Буо-бер ду аьлла къахетта кхо т1еэцна хилла к1ант а ша онда ма ваьлла, кхуьнан дерриге а ахча-бохча а лачкъийна ведда хиллера. Нохчашкахь узуш, шен ницкъ кхочу г1о деш дика стаг вара Дед Егор. Вайнахехь долу хьал дика хууш, г1ийла лол бетташ бахкий хууш, къайллаха цхьацца-шишша кийла к1а-хьаьжк1а лора цо нохчашна. Чаг1ар мелла, ша кеп йолуш хилча кхин алсамо а. Нохчаша яхьара цунна чаг1ар дахьий, я кхин к1ез-мезиг х1ума. Иза иштта нохчашца къинхетаме волуш ца лалора меттигерчу казахашка а, немцошка а .